《金陵山寺诗八首 其五 栖霞寺》
明代·张元凯

徵君栖处莽云烟，万顷澄江列岫连。岩佛刻成疑是绣，香泉涌出遍生莲。

南朝古刹开三界，西域高僧隐四禅。纵为摄山多异草，须从觉路觅真诠。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。